# Årsberetning for Blå 2020

## Beskrivelse av avdelingen

Pr. 31.12 har avdelingen 7 brukere. Brukergruppen har vært stabil de siste årene, men en bruker har sluttet. Brukerne har dyp grad av psykisk utviklingshemming, og de fleste har en autismespekterdiagnose i tillegg. 4 av 8 brukere har vedtak etter KOL kap.9.

Vi har 14 ansatte hvorav 9 har 3-årig utdannelse.

Målsetning for Blå avdeling har i år vært hentet fra strategiplanen; å skape vekst gjennom å se det enkelte mennesket.

Generelle aktiviteter på avdelingen er sansestimulering, kommunikasjon, fysisk aktivitet, sosiale ferdigheter, praktiske arbeidsoppgaver og hverdagsmestring. Hver bruker skal oppleve trygge og innholdsrike hverdager med utgangspunkt i egne ønsker og behov.

## Dette har vi arbeidet med i år

Korona har i stor grad preget 2020. På våren var det en periode kun to brukere i avdelingen, de andre fikk bistand i bolig. Hele veien har det vært gjort individuelle vurderinger, og fokus har vært på å gi den enkelte en god og innholdsrik hverdag.

Smittevern har blitt en del av hverdagen vår. Ansatte har vist initiativ og kreativitet, og funnet løsninger så brukere langt på vei har kunnet opprettholde sine aktiviteter. Der det ikke har vært mulig å tilpasse aktiviteten har man funnet gode erstatninger.

Samarbeidet mellom Blå, forelder og boliger har vært ekstra tett dette året. Vi har blitt bedre kjent og det oppleves som at grunnlaget for videre godt samarbeid har blitt styrket.

Målet fra 2019 om økt faglig utvikling har fortsatt. Mange har tatt kurs digitalt. Avdelingen har begynt innføring av PAS (positiv atferdsstøtte). Anvendt atferdsanalyse er en del av dette, og den ene planleggingsdagen holdt Steinar Nevland kurs for avdelingen.

Avdelingsleder er imponert over alles innsats dette utfordrende året! Avdelingen er positiv til den faglige utviklingen, som vil fortsette i 2021.

Avdelingsleder Blå

Karoline R. Hertzberg